ଅଭିନ୍ନ ରାଉତରାୟ, ଓଡ଼ିଶାର ଜଣେ ଜଣାଶୁଣା ଅଭିନେତା ଓ ନାଟ୍ୟ ନିର୍ଦ୍ଦେଶକ । ସେ ୧୯୬୦ ମସିହା ଜୁନ ୧୮ ତାରିଖରେ, ଯାଜପୁର ଜିଲ୍ଲାର ବାଲିଚନ୍ଦ୍ରପୁର ବ୍ଳକ ଅନ୍ତର୍ଗତ ତିଗିରିଆ ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଦାମୋଦର ରାଉତରାୟ ଓ ମାତାଙ୍କ ନାମ ରେବତୀ ରାଉତରାୟଙ୍କ ଅଟେ । ଅଭିନ୍ନ ସ୍କୁଲରେ ପାଠପଢା ସମୟରୁ ନାଟକରେ ଅଭିନୟ କରିଆସୁଛନ୍ତି । ଉତ୍ତର ପୁରୁଷ ନାଟ୍ୟସଂସ୍ଥାର ନାଟକ "ସେମାନେ ବି ମୋର"ରୁ ତାଙ୍କର ଅଭିନୟ ଜୀବନ ଆରମ୍ଭ ହୋଇଥିଲା । ସେହି ଦିନଠାରୁ ଅଭିନ୍ନ, ଉତ୍ତର ପୁରୁଷ ନାଟ୍ୟସଂସ୍ଥା ସହିତ ଜଡିତ ରହିଆସିଛନ୍ତି ।[୧] ରାମଚନ୍ଦ୍ର ବେହେରାଙ୍କ ରଚିତ ନାଟକ, "ଧୂସର ପୃଥିବୀ"ରେ ସେ ପ୍ରଥମକରି ନିର୍ଦ୍ଦେଶନା ଦେଇଥିଲେ ।
